open-index/open-wikipedia-markdown huggingface dataset:
Fitohemijski spojevi

**Fitohemijski spojevi** ili *fitohemikalije* su prehrambeni mikrokonstituenti voća i povrća. Najčešće su definisane kao hemijske ili nutritivne komponente u biljkama, voću i povrću koje imaju uticaja na zdravlje ljudi. Pojam *fitohemikalije* obuhvata više hiljada biološki aktivnih hemikalija pronađenih u biljkama. Neke fitohemikalije su identificirane kao komponente hrane, a njihovo otkrivanje je još u toku.

## Fitohemijski spojevi u ishrani
Fitohemikalije voća i povrća su tvari koje nastaju u procesu metabolizma biljaka. Fitohemikalije sa tehnološkog aspekta su značajne kako u području prehrambenog inženjerstva i prehrambene tehnologije tako i u području farmacije i medicine. Većina fitohemikalija su antioksidanti. Tehnološki aspekt fitohemikalija obuhvata hemiju, poznavanje svojstava tokom procesa prerade i poznavanje biohemijskih mehanizama tokom degradacije. Posljednjih godina tržište funkcionalne hrane i dodataka prehrani na bazi fitohemikalija ima nagli porast. Zbog toga istraživanja mehanizama ekstrakcije fitohemikalija postaje područje izučavanja kako prehrambenih tako i hemijskih i farmaceutskih inženjera. Sa stanovišta farmacije i medicine tek u posljednjih 10 do 20 godina izolirane su brojne tvari s zaštitnim učinkom u namirnicama biljnog porijekla koje su nazvane "sekundarne biljne tvari".

### Terapeutsko djelovanje
Na osnovu epidemioloških nalaza redukcije rizika nastanka raka kod prehrane bogate voćem i povrćem, započela su brojna  istraživanja  biljnih  sastojaka koji djeluju potencijalno hemoprotektivno. Danas je poznato između 5.000 do 10.000 sekundarnih biljnih tvari. Samo u zelju i kupusu je do sada pronađeno 49 različitih fitohemikalija i njihovih metabolita. Sistematizacija i klasifikacija fitohemikalija u voću i povrću je jako opsežna u ovisnosti koji se kriterij sistematizacije primjeni. Ljekovito djelovanje sastojaka biljaka (npr. luk, bijeli luk, zelje) bilo je poznato starim Egipćanima još prije 3.000 godina. Pojedinačni značajni spojevi iz grupe fitokemikalija su:

*Karotenoidi (žuto, narandžasto povrće i voće, tamno zeleno lisnato povrće) 
*Glukozinolati / indoli  (brokula, kupus, karfiol, prokulice) 
*Kumarini (povrće i citrusi) 
*Flavonoidi (većina voća i povrća) 
*Fenoli (većina voća i povrća, zeleni čaj, vino) 
*Izoflavoni (soja)

## Također pogledajte 
* Ishrana

Kategorija:Medicina
Kategorija:Flavonoidi
Kategorija:Dijetetski antioksidansi
Kategorija:Ishrana
Kategorija:Karotenoidi
Kategorija:Hranjive tvari
Blanširanje

mini|desno|250px|Blanširanje buranije
**Blanširanje** se ubraja u procese pripreme voća i povrća za konzerviranje. To je postupak predobrade voća i povrća vrućom vodom ili strujom zasićene pare kojim se inaktiviraju enzimi koji kataliziraju reakcije degradacije, istiskuje se zrak iz ćelijskog tkiva, mijenja se konzistencija hrane, stabilizira tekstura, boja, smanjuje se zapremina proizvoda, a ponekad se iz hrane uklanjaju nositelji nepoželjnog okusa i mirisa. Tokom blanširanja djelimično se uništavaju vegetativne forme mikroorganizama zbog uticaja temperature.

Provodi se prije procesa konzerviranja kao što su zamrzavanje i sušenje. U procesu blanširanja, s ciljem postizanja inaktivacije enzima, hrana se brzo zagrijava do određene temperature koja se održava određeno vrijeme. Nakon toga se brzo hladi na sobnoj temperaturi. Temperatura i vrijeme pri kojima se provodi postupak blanširanja ovisi o vrsti proizvoda, a najčešće je u rasponu od 70-100&nbsp;°C kroz 1-15 minuta. Faktori koji utječu na duljinu blaširanja pored temperature su vrsta i sorta te stepen zrelosti voća i povrća, veličina i oblik proizvoda koji se blanšira, te način zagrijavanja.

Korisno ga je primjenjivati u sljedećim situacijama:

* prije zamrzavanja
* za očuvanje živih boja povrća
* prije daljnje termičke obrade
* za uklanjanje kožice sa voća i povrća
* za uklanjanje gorčine
* za pripremu salata

## Reference 
## Također pogledati 
* Dinstanje
* Pasterizacija

Kategorija:Kulinarstvo
Kategorija:Kuhinja
Kategorija:Hrana
Otto Wallach

**Otto Wallach** (Königsberg, 27. mart 1847. - Göttingen, 26. februar 1931.), bio je njemački hemičar.

Dobitnik je Nobelove nagrade za hemiju 1910. godine, za svoj rad na alicikličkim spojevima.

## Reference 
Kategorija:Dobitnici Nobelove nagrade za hemiju
Wallach, Otto
Kategorija:Biografije, Königsberg
Kategorija:Rođeni 1847.
Kategorija:Umrli 1931.
Wilhelm Ostwald

**Wilhelm Ostwald** (*Vilhelms Ostvalds*, Riga, 2. septembar 1853 – Leipzig, 4. april 1932) bio je njemački hemičar i filozof. Ostwaldu se pripisuje da je jedan od osnivača polja fizikalne hemije, zajedno sa Jacobusom Henricusom van't Hoffom, Waltherom Nernstom i Svanteom Arrheniusom.

Dobitnik je Nobelove nagrade za hemiju 1909. zbog svog udjela u oblastima katalisisa, hemijskog ekvilibrijuma i brzine reakcija.

Napuštanjem svog akademskog života, odlaskom u mirovinu 1906. godine, Oswalt se bio puno više posvetio filozofiji, umjetnosti i politici. Značajno je bio pridonio svakom od navedenih polja.

Kategorija:Dobitnici Nobelove nagrade za hemiju
Kategorija:Njemački hemičari
Kategorija:Biografije, Riga
Kategorija:Rođeni 1853.
Kategorija:Umrli 1932.
Tekstura (prehrana)

**Tekstura** je osobina hrane nastala iz kombinacije fizičkih svojstava i svojstava koji se opažaju čulima dodira (uključujući kinesteziju i osjećaj u ustima), kao i  čulima vida i sluha.

Kinestetski utisci pripadaju teksturi i oni principijelno sačinjavaju sljedeće utiske:

* Taktilni, utisci stvoreni dodirom, posebno vrhovima prstiju i jezikom (glatko, hrapavo, itd)
* Kinestetski – nastaje prilikom žvakanja ili lomljenja uzorka rukama (hrskavo, kašasto)
* Temperaturni utisak – osjećaj topline ili hladnoće
* hemistetski utisak koji nastaje hemijsko-fiziološkim nadražajima.
Postoje dvije komponente senzorske percepcije teksture:
*Fizička struktura (čulo vida i dodira i ostala čula)
*Osjećaj koji hrana daje u ustima (mekoća, tvrdoća, lakoća gutanja, žvakanja i sl).

Tekstura – sva mehanička, geometrijska i svojstva površine proizvoda koja se opažaju pomoću mehaničkih receptora, receptora dodira i tamo gdje to odgovara, čulima vida i sluha. Mehanička svojstva su ona koja se odnose na reakciju proizvoda na naprezanje.

Rang teksture svježeg voća i povrća, obuhvata širok dijapazon svojstava  i poželjno je ove pojave objašnjavati terminima specifičnih promjena komponenti ćelija biljnih tkiva. Biljne ćelije sadrže uvijek više od 2/3 vode. Odnos između sadržaja vode i dinamičke reakcije sadržaja komponenti unutar ćelije određuju teksturalne razlike.

## Također pogledajte 
* Hrana

## Vanjski linkovi 
* http://www.aqualab.com/applications/snack-foods-and-water-activity/ 

Kategorija:Hrana
Kategorija:Senzorni sistem
Kategorija:Nauka o hrani
Henri Moissan

**Ferdinand Frederic Henri Moissan** (28. septembar 1852 – 20. februar 1907) bio je francuski hemičar. 

Dobitnik je Nobelove nagrade za hemiju 1906. za izolaciju elementa fluora, i razvoj električne peći.

Umro je kratko nakon povratka sa dodjele nagrade.

## Reference 
## Također pogledajte 
* Hemija
* Farmacija

## Vanjski linkovi 
Kategorija:Dobitnici Nobelove nagrade za hemiju
Kategorija:Francuski hemičari
Kategorija:Članovi Francuske akademije nauka
Kategorija:Biografije, Pariz
Kategorija:Rođeni 1852.
Kategorija:Umrli 1907.
Biološki pigment

**Biološki pigment** ili **biohrom** je materijal koji daje boju biljnim ili životinjskim ćelijama, kao rezultat selektivne apsorpcije svjetlosti određenih talasnih dužina.

Kod ljudi i ostalih kičmenjaka, boja kože, dlake ostalih struktura, potiče od melanina; prekomjerna pigmentacija, označava se kao hiperpigmentacija.

## Pigmenti biljaka
Voće i povrće su posebno privlačni potrošačima zbog svoje jasne, atraktivne boje koja potiče od pigmenata koje voće i povrće sadrži. Pigmenti su prirodne supstance koje se nalaze u ćelijama i tkivima biljaka a ponekad imaju i nutritivnu ulogu kao npr. β-karoten ili riboflavin.

Obojenje može biti rezultat prisustva organskih pigmenata u tkivima ili optičkih efekata zraka svjetlosti. Prirodni pigmenti su vrlo podložni hemijskim promjenama, kao npr. pri zrenju voća. Također su osjetljivi na hemijske i fizikalne uticaje tokom proizvodnje hrane. Biljni pigmenti su organizirani u tkivnim ćelijama i organelama, npr. plastidi su hloroplasti koji sadrže hlorofil, a leukoplasti bezbojni). U hloroplastima ima 5-6% hlorofila i karotenoida, ostalo su proteini i masti. Kada se ćelije mehanički i termički razore, pigmenti izlaze van te pod djelovanjem zraka dolazi do njihove degradacije.

Žute i narandžaste boje potiču od karotenoida. To su spojevi koji imaju mnogo nezasićenih veza koje lako pucaju i vežu slobodne radikale. Crvene, plave i ljubičaste boje potiču od flavonoidnih spojeva, posebice antocijanina, koji su dobri antioksidansi. Zelena boja potiče od hlorofila koji je zaslužan za fotosintezu. U pravilnoj prehrani značajna mjesta zauzimaju crvena, plava, ljubičasta i niz drugih boja, naravno, ako se hrana umjereno konzumira.

## Reference 
## Vanjski linkovi 
Kategorija:Biološki pigmenti
Loznica

**Loznica** je grad na zapadu Srbije u blizini granice sa Bosnom i Hercegovinom.

Sam grad broji 19,572 stanovnika a općina 84,925. Loznica je grad sa velikim turističkim potencijalima, naime u neposrednoj blizini Loznice je Banja Koviljača, zatim Tršić rodno mjesto Vuka Karadžića, zatim Tronosa manastir iz 14 vijeka, planina Gučevo kao vazdušna banja, Banja Badanja kao i rijeka Drina koja je bogata ribljim fondom. Loznica je nekada bila jak industrijski grad, pritom prvenstveno oslonjena na hemijsku industriju Viskoza, također imala je i FAK u okviru metalske industrije, Modu u okviru tekstilne industrije kao i niz drugih fabrika i drugih dijelova industrije. Danas grad je oslonjen na sitna i mala preduzeća.

## Galerija 

File:Statue of Vuk Stefanovic Karadjic.JPG|Spomenik Vuka Stefanovića Karadžića
File:Loznica city museum.JPG|Gradski muzej ‎ 
File:Ulica Svetog Save u Loznici.JPG|Ulica Svetog Save
File:Corso in Loznica.JPG|Korzo u Loznici 
File:Church in Loznica by night.JPG|Crkva u Loznici
File:Stira creek & Intermezzo.JPG|Potok Stira
File:Elementary school Anta Bogicevic in Loznica.JPG|Osnivna škola Anta Bogičević	
File:Central bus station in Loznica.JPG|Glavna autobuska stanica u Loznici
File:Statue of Duke Stepa Stepanovic.jpg|Statua Vojvode Stepe Stepanovića
File:Viskoza factory.JPG|Fabrika Viskoza

Kategorija:Gradovi u Srbiji
*
Kategorija:Gradovi u Mačvanskom okrugu
Kategorija:Gradovi Šumadije i zapadne Srbije
Skåne

**Skåne** (engl. Scania, njem. Schonen) je najjužnija historijska provincija (na švedskom "landskap") Švedske. Na sjeveru graniči s provincijama Halland i Småland a na sjeveroistoku s provincijom Blekinge. Istočno i južno graniči s Baltičkim morem kao i na zapadu gdje graniči još i s Öresund prolazom.

## Gradovi 
#Malmö
#Helsingborg
#Lund
#Kristianstad
#Landskrona
#Trelleborg
#Ängelholm
#Hässleholm
#Ystad
#Eslöv
#Höganäs
#Simrishamn

## Također pogledajte 
* Kotar Skåne
Baltičko more

**Baltičko more** koje se još naziva i Istočno more (na njemačkom: *Ostsee*) i Zapadno more, nalazi se na sjeveru Evrope i sa Sjevernim morem povezano je tijesnim moreuzima: Sunda, Veliki Belt, Mali Belt, Skagerrak, Kategat i Kilskim kanalom. Ono zapljuskuje obale Skandinavskog poluostrva, većeg broja zemalja istočne, sjeverne i centralne Evrope. Zbog njegove velike površine (422.300&nbsp;km2) i loše povezanosti sa Sjevernim morem, što onemogućava razmjenu vode, a velikog priliva slatke vode, ovo more je jedno od mora sa najnižim salinitetom na svijetu.

Najveća dubina Baltičkog mora iznosi 459 m. Veliki zalivi su: Botnijski zaliv, Finski zaliv, Riški zaliv, Kuronski zaliv, Gdanjski zaliv, Šćećinski zaliv, Libečki zaliv, Kilski zaliv, Kurski zaliv.

Slično Crnom moru, Baltik je jedno od najbočatijih vodenih površina na svijetu, koje prima i okeanske i riječne vode. Njegov ekosistem čini ga omiljenim naučnicima i istraživačima, jer relativno brzo reaguje na spoljne uticaje. Prirodne pojave, kao što su fluktuacije faktora okoliša, i antropogeni efekti kao što su ribarstvo, zagađenje ili industrijalizacija itekako utiču na more.

Države koje izlaze na Baltičko more:

* Danska 
* Estonija
* Letonija
* Litvanija
* Njemačka
* Poljska
* Rusija
* Finska
* Švedska

Najvažnije rijeke koje se ulivaju u Baltičko more su:

* Letonija 
** Dzvina
* Estonija
** Narva
* Rusija
** Neva
** Pregola 
* Litvanija
** Njemen
* Poljska
** Odra
** Visla
** Pasleka
** Radunja
** Reda
** Leba
** Slupia
** Viepža
** Parseta
** Rega
* Njemačka
** Pine
** Varnov
** Trave
* Finska
** Kemi
* Švedska
** Geta 
** Lule
## Također pogledajte 
* Sopot (Poljska)

## Reference 
## Vanjski linkovi 
Kategorija:Baltičko more
Kategorija:Mora
Most

[mini|[Mostar]]
[mini|Vrsta konzolnog mosta preko rijeke [Mura|Mure u Svetom Martinu na Muri]]
**Most** je građevina napravljena radi premošćavanja prirodnih ili vještačkih prepreka. Svrha mosta je da omogući prolaz ljudima i vozilima. Most može biti napravljen od različitih materijala. 

Prvi mostovi bili su drveni i kameni, a sada se grade od različitih materijala kao što su čelik, željezo, beton, armirani beton, prenapregnuti beton. Osim toga mostovi se grade i dalje od tradicionalnih materijala kao što su drvo i kamen. Gradnja mostova tekla je vijekovima svojim polaganim razvojem, pretežno na osnovi iskustva sa već izvedenih objekata. U početku su zadaci graditeljstva bili ograničeni na pješačke prijelaze i manje mostove. Pojava željeznice i razvoj putnog prometa uslovili su izgradnju mostova velikih otvora i dužina, koji su trebali biti brzo sagrađeni. Projektovanje mostova je složen građevinsko-tehnički zadatak, koji treba zadovoliti mnoge zahtjeve, a ne samo tehničko rješenje njegove nosive konstrukcije.

## Vrste mostova 
* Viseći mostovi sastoje se od ceste obješene na nekoliko dugačkih željeznih kablova pričvršćenih na visoke tornjeve. Prvi takvi mostovi izrađivani su od užadi ili povijuša prekrivenim bambusovim štapovima. Visećim se mostovima mogu premostiti najveće udaljenosti, jer su prilično lagani.

* Lučni mostovi imaju luk koji, preko niza uspravnih stubova, drži saobraćajnicu, te se proteže od jednog do drugog kraja obale. Takvi su mostovi najsnažniji upravo zbog luka koji predstavlja jednu iznimno čvrstu konstrukciju.

* Konzolni mostovi sastoje se od nekoliko konzola (uglavnom dvije) koje su učvršćene za betonske oslonce u rijeci, ali samo na jednom mjestu. Tako most, budući da su konzole u obliku romba, ima oslonaca onoliko koliko ima konzola, izuzev dvije obale. Otuda i naziv konzola, što znači pričvršćen na jednom kraju, slobodno obješen. Čest je i kratki središnji luk na mjestu gdje se dvije konzole mosta dodiruju.
mini|desno|Golden gate
* Viseći most se također sastoji od tornjeva i na njih pričvršćenih kablova, samo što kablovi odozgo pridržavaju gotovo cijeli most. Kablova je manje i stubovi su niži kod ove vrste mosta. Ovakvi su mostovi u pitanju kada je potreban velik raspon između dvaju tornjeva.

* Pomični most može se pomicati kako bi propustio neko plovilo. Najčešći su dvodijelni pomični mostovi, čija se dva kraka, svaki sa suprotne strane, podižu. Postoje i mnoge druge vrste pomičnih mostova, kao npr. oni koji se pomiču rotiranjem, koji se uranjaju u vodu, koji se uvlače, itd.

* Gredni most čine više usporednih stubova u rijeci (ili na kopnu) koji podupiru most s cestom
## Također pogledajte 
* Most Bømla
* Most Runyang
## Reference 
‎

Kategorija:Arhitektura
.lk

**.lk** je najviši Internet domen za Šri Lanku. Pravna lica sa sjedištem van Šri Lanke moraju imati lokalno predstavništvo u zemlji da bi registrovali domen.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

Kategorija:Šri Lanka
L
.ge

**.ge** je najviši Internet domen za Gruziju. Registracije se vrše direktno pod .ge domenom i pod pod-domenima .com.ge i .net.ge. Tehnički i administrativni kontakt mora imati svoje prebivalište u Gruziji.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

Kategorija:Gruzija
G
Zürich (čvor)

* Zürich, grad u Švicarskoj
* Zürich (jezero), jezero u Švicarskoj
* Zürich (kanton), kanton u Švicarskoj
Zürich

**Zürich** (njemački izgovor IPA: [ˈtsyrɪç]) je najveći grad u Švicarskoj (broj stanovnika 366.145 prema podacima iz 2004. godine; stanovništvo gradskog područja: 1.091.732) i glavni grad kantona Zürich. Grad je glavno trgovačko i poslovno središte Švicarske, te se smatra jednim od njena dva globalna grada (uz Ženevu).

Ime mu najvjerovatnije dolazi od keltske riječi *Turus*, za što postoji indicija u obliku grobnog natpisa iz doba rimske vlasti u 2. vijeku. Rimsko ime za grad bilo je *Turicum* na lokalnom dijalektu njemačkog se naziva *Züri* [ˈtsyri].

## Geografija 
Grad se nalazi na mjestu gdje rijeka Limmat istječe iz jezera Zürich. On je najveći grad Švicarske i glavni grad kantona Züricha.

## Stanovništvo 
Grad Zürich broji 367.000 stanovnika, u aglomeraciji Zürich stanuju 920.000 ljudi.

## Historija 
## Zanimljivosti 
### Muzeji 
## Industrija i trgovina 
## Obrazovanje i istraživanje 
## Sport 
Grasshoppers FC - FC Zurich

## Događanja 
## Transport 
## Poznate osobe 
## Hoteli 
## Vanjski linkovi 
* Stadt Zürich - Službena stranica (njem.) 
* Turistički vodič (engl., njem.) 

Kategorija:Gradovi u Švicarskoj
Ptičija gripa

**Ptičja gripa** (drugi nazivi: Aviarna influenca, Kuga peradi) je zarazna bolest ptica koju uzrokuju pojedine grupe virusa vrste *Influenca virusom grupe A* (neki drugi sojevi tog virusa uzrokuju epidemije čovječje gripe). to je oboljenje koje napada respiratorni, digestivni i nervni sistem ptica.

## Virus Influence 
Virus influence izuzetno je varijabilan i podložan stalnim genetskim promjenama (mutacijama i izmjeni gena među grupama) te se pojavljuje u velikom broju podtipova i sojeva, od kojih samo manji broj dovodi do izražene bolesti kod ptica. Jedan je takav patogeni soj, podtipa H5N1, prvi put zabilježen 1997. u Hong Kongu i od tada se proširio velikim dijelom Azije i istočne Evrope. Ukupan broj ptica koje su umrle od gripe ili su usmrćene zbog sprječavanja širenja zaraze procjenjuje se na oko 120 miliona. Ptičija gripa prvi puta u Bosni i Hercegovini zabilježena je u februaru 2006 kod Jajca.

Virus influence tipa A uzrokuje humanu, svinjsku konjsku i avijarnu te influencu morskih sisara, virus influence tipa B uzrokuje samo humanu influencu, a virus influence tipa C uzročnik je rijetkog blagogo oboljenja kod svinja i ljudi.

## Ptičija gripa kod ptica 
Ovo oboljenje može se javiti u dva oblika i to:

* Nisko patogena avijarna influenca (LPAI)
* Viskopatogena avijarna influenca (HPAI)
Oba oboljenja su uzrokovana virusom tipa A. HPAI je na teritoriji Evrope po prvi put zabilježen 1878. godine

## Ptičija gripa kod ljudi 
Kao i kod nekih drugih sojeva ptičje gripe, za patogeni soj H5N1 zabilježeni su izolirani slučajevi infekcije ljudi, njih nešto više od 120 u zemljama jugoistočne Azije, od kojih je polovina završila smrću oboljelog. U svom sadašnjem obliku virus ipak nije posebno opasan za opću ljudsku populaciju jer nema prijenosa sa čovjeka na čovjeka, tako da su infekciji izložene samo osobe u relativno intenzivnom kontaktu s oboljelim pticama. S druge strane, mnogi virolozi upozoravaju na veliku mogućnost, pa čak i izvjesnost promjene u genetskom sastavu soja kojom bi postao prenosiv među ljudima, što bi moglo dovesti do pandemije slične španskoj gripi 1918. s velikom smrtnošću (do 5% oboljelih).

## Također pogledajte 
* Gripa

## Vanjski linkovi 
* Veterinarski fakultet Sarajevo-O Ptičijoj gripi

Kategorija:Medicinske katastrofe
Kategorija:Virusne bolesti
Kategorija:Zoonoze
Kategorija:Gripa
Željko Bebek

**Želimir** **Bebek** bosanskohercegovački je pjevač rok i pop-muzike. Pjevao je u grupi Kodeksi od 1965. do 1971, jednom od poznatijih sarajevskih rok-sastava tog vremena, prije nego što se pridružio grupi Jutro, iz koje će 1974. nastati Bijelo dugme. Dostigao je vrhunac u svojoj pjevačkoj karijeri s Bijelim dugmetom, s kojim je snimio 12 singl-ploča, šest studijskih i tri koncertna albuma. Zbog neslaganja s Goranom Bregovićem napušta grupu 1984. i nastavlja raditi kao solo pjevač. Krajem 1980-ih i početkom 1990-ih izdaje i nekoliko solo albuma. Smatra se jednim od najvažnijih pjevača na prostorima bivše Jugoslavije. Posljednji album koji je izdao je *Ono nešto naše* (2017), nakon albuma *Kad poljubac pomiješaš sa vinom* (2012). I dalje je aktivan na koncertnim nastupima.

## Privatni život 
Sada je u trećem braku s Ružicom, a iza sebe ima dva braka, prvi sa Spomenkom i drugi sa Sandrom. Ima četvero djece: Silviju, Biancu, Zvonimira i Katarinu. U zagrebačkoj Dubravi posjedovao je kafić "Tajna veza" (nazvan po hitu Bijelog dugmeta). Živi u Zagrebu.

## Diskografija 
### Solo albumi 
**Skoro da smo isti* (1978)
**Mene tjera neki vrag* (1985)
**Armija B* (1985)
**Niko više ne sanja* (1989)
**Pjevaj moj narode*  (1989)
**Karmin, pjesma i rakija*  (1990)
**A svemir miruje* (1992)
**Sarajevo (In The Ghetto)   (1993)  Single
**Gori svijet...ti ćeš ga ugasiti*  (1994)
**Puca mi u glavi*  (1995)
**S tobom i bez tebe*  (1999)
**Ošini po prašini* (2000)
**Kad poljubac pomiješaš sa vinom* (2012)
**Ono nešto naše* (2017)

### Albumi s Bijelim dugmetom 
* *Kad bi' bio bijelo dugme* (1974)
* *Šta bi dao da si na mom mjestu (Bijelo dugme)* (1975)
* *Eto! Baš hoću!* (1976)
* *Bitanga i princeza (Bijelo dugme)* (1979)
* *Doživjeti stotu (Bijelo dugme)* (1980)
* *Uspavanka za Radmilu M. (Bijelo dugme)'' (1983)

## Reference 
## Vanjski linkovi 
* http://www.imdb.com/title/tt1340036/
* https://web.archive.org/web/20131219061023/http://www.pulsonline.rs/licna-karta/457/zeljko-bebek/biografija

Kategorija:Rođeni 1945.
Kategorija:Živi ljudi
Kategorija:Biografije, Sarajevo
Kategorija:Bosanskohercegovački muzičari
Kategorija:Bosanskohercegovački pjevači
Kategorija:Jugoslavenski muzičari
Kategorija:Jugoslavenski pjevači
Kategorija:Bijelo dugme
Oben am jungen Rhein

***Oben am jungen Rhein*** (*Iznad mlade Rajne*) je državna himna kneževine Lihtenštajn.

Pjesma ima istu melodiju kao himna Ujedinjenog Kraljvstva, God Save the Queen. Tekst pjesme napisao je 1850. godine Jakob Josef Jauch. Do 1963. godine, prvi stih je glasio "Oben am deutschen Rhein" ("Iznad Njemačke Rajne").

## Tekst originala i prijevod na bosanski 
Kategorija:Državne himne
Kategorija:Lihtenštajn
God Save the King

"**God Save the King**" (), odnosno "**God Save the Queen**" (), jest himna koja se koristi u pojedinim zemljama Commonwealtha i zemljama Britanske krune. Tekst se prilagođava u zavisnosti od toga je li muški ili ženski monarh na vlasti. Autor melodije nije poznat, ali se 1619. pripisuje Johnu Bullu.

"God Save the King" britanska je himna, ali tu ulogu ima i na drugim britanskim teritorijama. Jedna je od dvaju nacionalnih himni na Novom Zelandu, Australiji (od 1984), Kanadi (od 1980), Barbadosu, Jamajci, i Tuvaluu. U zemljama koje nisu bile dio Britanskog carstva melodija himne "God Save the King" poslužila je kao temelj za razne patriotske pjesme iako su dijelom povezane s kraljevskom svečanosti. U Sjedinjenim Američkim Državama melodija himne upotrebljena je za patriotsku pjesmu "My Country 'Tis of Thee".

Od svoje prve verzije tekst je mijenjan: neki su stihovi dodani, neki uklonjeni, pa i danas u zavisnosti od predstavljanja bira se odgovarajući tekst. Najčešće se pjeva samo jedna strofa, ponekad i dvije, a u značajnijim prilikama se pjevaju i tri strofe.
 
Muziku ove pjesme prihvatile su i neke druge države za himnu (Lihtenštajn do 1961, Švicarska i Njemačka od 1871. do 1918).

Rock-verziju himne izveli su Sex Pistolsi.

## Tekst 
### Izvorni tekst 
:God save our gracious King,
:Long live our noble King,
:God save the King!
:Send him victorious,
:Happy and glorious,
:Long to reign over us;
:God save the King!

:O Lord our God arise,
:Scatter his enemies
:And make them fall;
:Confound their politics,
:Frustrate their knavish tricks,
:On Thee our hopes we fix,
:God save us all!

:Thy choicest gifts in store
:On him be pleased to pour;
:Long may he reign;
:May he defend our laws,
:And ever give us cause
:To sing with heart and voice,
:God save the King!

:Not in this land alone,
:But be God's mercies known,
:From shore to shore!
:Lord make the nations see,
:That men should brothers be,
:And form one family,
:The wide world over.

:From every latent foe,
:From the assassins blow,
:God save the King!
:O'er his thine arm extend,
:For Britain's sake defend,
:Our father, prince, and friend,
:God save the King!

:Lord grant that Marshal Wade
:May by thy mighty aid
:Victory bring.
:May he sedition hush,
:And like a torrent rush,
:Rebellious Scots to crush.
:God save the King!

### Dodatne strofe u Kanadi 
:Our loved Dominion bless
:With peace and happiness
:From shore to shore;
:And let our Empire be
:Loyal, united, free
:True to himself and Thee
:God save the King.

### Prva strofa na francuskom (pjevana u Kanadi) 
:Dieu protège la roi
:De sa main souveraine!
:Vive la roi!
:Qu'un règne glorieux,
:Long et victorieux
:Rende son peuple heureux.
:Vive la roi!

## Vanjski linkovi 
* Audio-Stream Himna Ujedinjenog Kraljevstva (Real Player)
* 71 sekundi MP3 (izvor: www.national-anthems.de)
* Porijeklo

Kategorija:Državne himne
Kategorija:Ujedinjeno Kraljevstvo
Mylene Farmer

desno|mini|Mylene Farmer
**Mylene Farmer** (Pierrefonds kraj Montreala, 12. septembra 1961. godine) je francuska pjevačica.

Počela je kao glumica u pozorištu u malim predstavama, karijeru je nastavila kao manekenka, dok nije početkom 80-ih upoznala Laurenta Boutonnata, koji je do danas ostao njen najbliži saradnik. Već prva njena pjesma *"Maman a tort"* 1984. došla je na francuski Top-50, a dvije godine poslije izdala je prvi album *"Cendres de lune"*. Nakon trećeg albuma snima svoj prvi film *"Giorgino"* koji je doživio debakl. Do danas je jedina francuska pjevačica koja je četiri godine zaredom osvajala *NRJ Music Awards* za najbolju pjevačicu, a u diskografiji broji se kao najuspješnija francuska pjevačica svih vremena.

## Reference 
## Vanjski linkovi 
Kategorija:Rođeni 1961.
Kategorija:Francuske pjevačice
Medvednica

mini|desno|225x225px|Pogled na Medvednicu
**Medvednica** je planina sjeverno od Zagreba. Najviši vrh je Sljeme (1033 m), do koga se može doći automobilom, žičarom ili pješke, planinareći. Bilo Medvednice dugo je 42 km, a proteže se u smjeru istok-zapad (tačnije sjeveroistok - jugozapad), površina planine je pošumljena. Na uređenom skijalištu se od januara 2005. održavaju utrke za Ženski svjetski skijaški kup. Skijalištem upravlja gradsko preduzeće "Sljeme - Medvednica" i postoje tri skijaške žičare: jedan trosjed i dvije vučnice - "sidra". Uređuju se staze za skijanje: Crveni, Bijeli, Zeleni i Plavi spust, te Bijela i Činovnička livada (Žuti spust se ne uređuje zbog prevelike strmine). Na Medvednici se nalazi Park prirode Medvednica.

## Reference 
## Vanjski linkovi 
Kategorija:Zagreb
Kategorija:Planine u Hrvatskoj
Alessandro Manzoni

mini|Alessandro Manzoni
**Alessandro Manzoni** (Milano, 7. marta 1785. - Milano, 22. maja 1873.), italijanski književnik

Započeo je kao neoklasicist i pjesnik jakobinskih ideala. Na njega i njegov književni razvoj bitno je utjecao boravak u Parizu. Roman „*Zaručnici*“ je reprezentativan italijanski historijski roman u kojemu je sadržano historijsko iskustvo italijanskog naroda.

## Djela 
Manzoni je pisao i lirske pjesme, među kojima se osobito ističu *Svete himne* (Inni sacri) kao i oda *Peti maj* (Cinque maggio), napisana povodom Napoleonove smrti, a prevedena je na mnoge evropske jezike, pa tako i na srpsko-hrvatski, prvi put od P. Preradovića, a drugi put od I. Mažuranića. Vrijedne su i dvije Manzonijeve tragedije *Grof Carmagnola* (Conte di Carmagnola) i *Adelchi*. Sva ta njegova djela i ideje snažno su utjecale na nacionalni pokret Risorgimento četrdesetih godina 19. stoljeća.
Ipak glavno Manzonijevo djelo je *Zaručnici* (I Promessi sposi). To je značajno djelo, na kome je Manzoni dugo i veoma savjesno radio. Dotjerivao ga je i jezično i sadržajno. U tom romanu bore se predstavnici zla s predstavnicima dobra i poslije dugih napora i stradanja, ovi posljednji ipak pobjeđuju. Zbog toga je Manzonijev roman vedro djelo u kojem nisu glavnim protagonistima odbrojeni dani, kao što će poslije biti glavnim junacima u najznačajnijim Verginim romanima.

## Reference 
## Vanjski linkovi 
Kategorija:Rođeni 1785.
Kategorija:Umrli 1873.
Manzoni,Alessandro
Concierto de Aranjuez

mini|desno|200px|Kraljevska palata Aranjuez
**Concierto de Aranjuez** je zasigurno najpoznatije djelo španskog kompozitora Joaquina Rodriga, napisano 1939. godine u Parizu, za gitaru i orkestar, a premijerno izvedeno 1940. godine u Barceloni.

Koncert za Aranhuez je podijeljen u tri stava: Allegro con spirito, Adagio i Allegro gentile.

Najpoznatiji je drugi stav – Adagio. Karakterističan je po sporom izvođenju i uzdržanoj melodičnosti postignutoj uvođenjem engleskog roga uz nježnu pratnju gitare i drugih duhačkih instrumenata (fagot, oboa, horna). Stav je ispunjen osjećanjem uzdržane žalosti. Početnoj melodiji se postepeno dodaje ornamentacija. Prigušeni zvuk gitare stvara prve znake tenzije koja raste i uzima maha, a zatim popušta. Ali to je samo zatišje koje se iznova ruši tokom glavne melodije, appassionato del molto (ital. veoma strastveno), izražene kroz dionice praćene drvenim duhačkim instrumentima. I pored toga što je zapravo okončan posljednjim dionicama orkestra, stav razrješava smireni arpeđo gitare.

Treći stav - Allegro gentile - kombinuje 2/4 i 3/4 taktove.

Kategorija:Muzika
Judas Priest

**Judas Priest** je heavy metal bend osnovan 1969. u Birminghamu, Engleskoj. Klasični sastav benda čine vokalist Rob Halford, gitaristi K. K. Downing i Glenn Tipton, i Ian Hill na bas-gitari. Oni su jedan od bendova koji su pokrenuli "novi val britanskog heavy metala" () početkom osamdesetih godina dvadesetog vijeka.

## Sastav 
### Sadašnji sastav 
* Rob Halford – glavni vokal (1973–1991, 2003–trenutno)
* Glenn Tipton – gitara (1974–trenutno)
* K. K. Downing – gitara (1969–trenutno)
* Ian Hill – bas-gitara (1969–trenutno)
* Scott Travis – bubnjevi (1989–trenutno)

### Bivši članovi 
* Vokali:
** Tim "Ripper" Owens (1997–2003)
** Alan Atkins (1967–1973)
* Bubnjevi:
** Dave Holland (1979–1989)
** John Hinch (1973–1975)
** John Ellis (1969–1971)
** Alan "Skip" Moore (1971–1973, 1975–1977)
** Chris "Congo" Campbell (1972–1973)
** Les Binks (1977–1979)

## Diskografija 
### Albumi 
* *Rocka Rolla* (1974)
* *Sad Wings of Destiny* (1976)
* *Sin After Sin* (1977)
* *Stained Class* (1978)
* *Killing Machine* (1978, album poznat i kao *Hell Bent for Leather*)
* *Unleashed in the East* (1979, koncertni album)
* *British Steel* (1980)
* *Point of Entry* (1981)
* *Screaming for Vengeance* (1982)
* *Defenders of the Faith* (1984)
* *Turbo* (1985)
* *Priest...Live!* (1987, koncertni album)
* *Ram It Down* (1988)
* *Painkiller* (1990)
* *Jugulator* (1997)
* *Live Meltdown* (1998, koncertni album)
* *Demolition* (2001)
* *Live in London* (2002, koncertni DVD)
* *Electric Eye* (2003, koncertni DVD)
* *Angel of Retribution* (2005)
* *Nostradamus* (2008)
* *Redeemer of Souls* (2014)
* *Firepower* (2018)
* *Invincible Shield* (2024)

## Vanjski linkovi 
* Službeni sajt

Kategorija:Britanske heavy metal grupe
Metal (čvor)

* Metal, hemijski elementi koji dobro provodi električnu struju 
* Metal (astronomija) je, u astronomiji, svaki element osim vodika i helija
* Metal (muzika) je također naziv za vrstu muzike
* Metal (Annihilator, album)
* Metal (Manilla Road, album)
* Metal (Preston Reed, album)
* Metals (Feist album)
* "Metal" (Gary Numan pjesma), na albumu The Pleasure Principle
* "The Metal", pjesma na  albumu Tenacious D's-a, The Pick of Destiny
* Metal: A Headbanger's Journey, dokumentarni film
Polumetali

**Polumetali** ili *metaloidi* je naziv za grupu elemenata, čije se osobine nalaze između metalnih i nemetalnih osobina.

Polumetali imaju niz metalnih osobina - kao na primjer bliješteća površina i visoke temperature topljenja. Ipak, oni imaju mnogo lošiju električnu i toplotnu provodljivost od tipičnih metala, a veće od tipičnih nemetala, što je uzrok njihovog javljanja u poluprovodnicima.

Njihove hemijske osobine također se ne mogu ubrajati ni u metalne ni u nemetalne: sa jedne strane pokazuju nemetalne osobine - npr. grade dosta jake neorganske kiseline, a sa druge strane pokazuju tipične metalne - pokazuju veću tendenciju za pravljenje baza nego kiselina i sposobni su za stvaranje kompleksnih jedinjenja kao prijelazni metali.

Kategorija:Periodni sistem
Kalisto (mitologija)

[mini|[François Boucher: Jupiter (Zeus) i Kalisto, 1744.]]
**Kalisto** (grč. **Καλλιστώ**, *Kallistố*) bila je kćerka kralja Arkadije Likona ili je bila nimfa. 

## Etimologija 
Kalistino grčko ime dolazi od riječi καλλίστη, kallístê = najljepša.

## Mitologija 
[mini|desno|[Tizian: Dijana (Artemida) i Kalisto, 1556 - 1559.]]
Kalisto je bila Artemidina sljedbenica i zavjetovala se ostati djevicom. Ali u nju se zaljubio Zeus te su vodili ljubav dok je on bio prerušen u Apolona (za razliku od ove Hesiodove, Ovidijeva verzija mita donosi da se Zeus prerušio u samu Artemidu). Kad se kupala s Artemidinim nimfama, otkriveno je da je trudna te je božica pretvorila u medvjeda, a u tom obličju je rodila i svog sina Arkada. Druga verzija priče govori da je Hera pretvorila Kalistu u medvjeda da bi se osvetila zbog muževe prevare.

Mit govori da je njen sin Arkad gotovo ubio u lovu kopljem, ali je Zeus to spriječio i oboje ih postavio kao sazviježđa Veliki medvjed i Mali medvjed na nebu. Druga verzija mita govori da su lovci uhvatili i nju i njenog sina te ih doveli Kalistinom ocu Likonu, a Zeus ih je potom pretvorio u sazviježđa.

Heri se to nije svidjelo te je tražila Tetiju da joj pomogne. Tetija ih je proklela da zauvijek kruže nebom i da nikad ne zađu ispod horizonta (zato su cirkumpolarni).

## Literatura 
* Hesiod: *Teogonija*
* Ovidije: *Metamorfoze*

## Vanjski linkovi 
* Kalisto u grčkoj mitologiji 

Kategorija:Grčka mitologija
Kevin Costner

**Kevin Michael Costner** američki je filmski glumac i režiser, koji često sam producira svoje filmove.

## Filmovi
*''Stacy's Knights* (1982.)
**Chasing Dreams* (1982.)
**Night Shift* (1982.)
**Frances* (1982.)
**Table for Five* (1983.)
*"Velika jeza" (*The Big Chill* - 1983.)
**Testament* (1983.)
**The Gunrunner* (1984.)
**Fandango* (1985.)
**Silverado* (1985.)
**American Flyers* (1985.)
**Sizzle Beach, U.S.A.* (1986.)
**Shadows Run Black* (1986.)
**Nedodirljivi* (1987.)
**Bez izlaza* (1987.)
**Bull Durham* (1988)
**Polja snova* (1989.)
**Osveta* (i izvršni producent)
**Ples s vukovima* (1990.) (i reditelj i producent)
**Madonna: Truth or Dare* (1991.) (dokumentarni film)
**Robin Hood: Princ lopova* (1991.) (i producent)
**JFK* (1991.)
**Oliver Stone* (1992.) (dokumentarni film)
**Beyond 'JFK': The Question of Conspiracy* (1992.) (dokumentarni film)
**Tjelohranitelj* (1992.) (i producent)
**Amazing Stories: Book One''* (1992). segment:*The Mission* He plays the captain of the plane
**Savršeni svijet* (1993.)
**A Century of Cinema* (1994.) (dokumentarni film)
**Wyatt Earp* (1994.) (i producent)
**The War* (1994)
**Vodeni svijet* (1995.) (i reditelj i producent)
**Tin Cup* (1996.)
**Sean Connery, an Intimate Portrait* (1997.) (dokumentarni film)
**Poštar (1997.) (i reditelj i producent)
**Poruka u boci* (1999.) (i producent)
**For Love of the Game* (1999.)
**Play It to the Bone* (1999.) (Cameo)
**Thirteen Days* (2000.) (i producent)
**3000 Miles to Graceland* (2001.)
**Dragonfly* (2002.)
**Otvorena prostranstva* (2003.) (i reditelj i producent)
**The Upside of Anger* (2005.)
**Rumor Has It* (2005.)
**The Guardian* (2006.)
**The Tortilla Curtain* (2006.) (i producent)
**Mr. Brooks* (2007.)
**Swing Vote* (2008.)
**The New Daughter* (2009.)
**The Company Men*  (2010.)
**Hatfields & McCoys* (2012.) (mini serije)
**Man of Steel* (2013.)
**Jack Ryan: Shadow Recruit* (2014.)
**3 Days to Kill* (2014.)
**Draft Day* (2014.)

## Vanjski linkovi
*
*KevinCostner.com

Kategorija:Rođeni 1955.
Kategorija:Živi ljudi
Kategorija:Amerikanci porijeklom iz Njemačke
Kategorija:Amerikanci porijeklom iz Engleske
Kategorija:Amerikanci porijeklom iz Irske
Kategorija:Američki glumci
Kategorija:Američki režiseri
Kategorija:Biografije, Lynwood (Kalifornija)
Admir Adžem

**Admir Adžem** (rođen 25. marta 1973) jest bosanskohercegovački nogometni trener i bivši igrač.

Karijeru je započeo u sarajevskom Željezničaru kod trenera Nenada Starovlaha u sjajnoj generaciji u kojoj su još bili i Elvir Baljić, Pehlivanović, Karić, Dodik, Groso, Radić, Hasanspahić, Selimbegović. Početkom rata u Bosni i Hercegovini ova ekipa se razilazi, a Adžem odlazi u Zagreb i nastavlja karijeru. Nakon povratka u Željezničar osvojio je prvenstvo BiH i nastupao u evropskim takmičenjima. Zabilježio je i nekoliko nastupa za reprezentaciju Bosne i Hercegovine.

Igrao je na poziciji lijevog bočnog i veznog.

## Klubovi
*FK Željezničar
*NK Zagreb
*FK Željezničar
*FK Đerzelez Zenica
*FK Željezničar
*Pogoń Szczecin
*GKS Katowice 
*FK Željezničar
*Zagłębie Sosnowiec

## Reference
## Vanjski linkovi
*Službena stranica (90minut.pl)
*Službena stranica (national-football-teams.com)

Kategorija:Rođeni 1973.
Kategorija:Živi ljudi
Kategorija:Biografije, Sarajevo
Kategorija:Bosanskohercegovački nogometaši
Kategorija:Nogometaši Željezničara
Kategorija:Nogometaši Zagreba
Kategorija:Nogometaši Sarajeva
Kategorija:Sportisti iz Sarajeva
Kategorija:Bosanskohercegovački nogometni treneri
Adi Adilović

**Adi Adilović** (rođen 20. februara 1983) bivši je bosanskohercegovački golman. Nastupao je za sve omladinske selekcije reprezentacije BiH. Karijeru je započeo u redovima zeničkog Čelika nakon čega, 2001. godine prelazi u FK Željezničar iz Sarajeva, sa kojim osvaja dva nacionalna prvenstva, dva nacionalna kupa te jedan super kup, kao rezervni golman tima sa stadiona Grbavica. Svoj debi za tim Željezničara imao je sa nepunih 19 godina na kup utakmici sa "FK Slavija" iz Istočnog Sarajeva. Nakon četiri godine provedene u FK Željezničaru (2001–05), jednu sezonu provodi u "NK Hrvatski Dragovoljac" iz Zagreba, a nakon sezone u Zagrebu vraća se u Premijer ligu BiH, ali ovaj put u tim NK Travnik iz Travnika. U NK Travniku, Adilović sakuplja 29 nastupa i ostaje jednu sezonu. Nakon toga prelazi u ekipu  FK Sloboda iz Tuzle, gdje ostaje 6 mjeseci i nastupa na 13 utakmica. Nakon toga odlazi u Prvu slovensku ligu u redove prvoligaša "NK Interblock" iz Ljubljane gdje provodi dvije sezone, osvaja Pokal Hervis (Kup Slovenije), ali također 6 mjeseci provodi na posudbi u prvoligašu iz Ivančne Gorice "NK Livar". Ponovni povratak u BiH slijedi u 2009. godini u tim BH prvoligaša "NK Olimpik" iz Sarajeva.

## Reference 
Kategorija:Rođeni 1983.
Kategorija:Biografije, Zenica
Kategorija:Bosanskohercegovački nogometaši
Kategorija:Nogometni golmani
Kategorija:Živi ljudi
Kategorija:Nogometaši Čelika
Kategorija:Nogometaši Željezničara
Kategorija:Nogometaši Hrvatskog dragovoljca
Kategorija:Nogometaši Travnika
Kategorija:Nogometaši Slobode (Tuzla)
Kategorija:Nogometaši NK Interblock
Kategorija:Nogometaši Olimpika (Sarajevo)
Kategorija:Nogometaši Sarajeva
Kategorija:Nogometaši FC Panthrakikos
Kategorija:Bosanskohercegovački sportisti 21. vijeka
Zlatan Bajramović

**Zlatan Bajramović** (Hamburg, 12. august 1979.) je bivši bosanskohercegovački profesionalni nogometaš koji nastupao za St. Pauli, Freiburg, Schalke, Eintracht i nogmetnu reprezentaciju Bosne i Hercegovine. Trenutno se posvetio trenerskom radu. Dobio je B-licencu i zaposlio se u klubu svoje mladosti St. Pauliju kao pomoćni trener juniorske ekipe.

## Reprezentacija 
Zlatan Bajramović je u dresu Bosne i Hercegovine debitovao protiv Makedonije 27. marta 2002. a posljednji meč za "Zmajeve" je odigrao u baražu protiv Portugala 18. novembra 2009. Ukupno je odigrao 37 puta za nacionalnu vrstu te pritom dao 3 gola.

## Reference 
Kategorija:Rođeni 1979.
Kategorija:Živi ljudi
Kategorija:Biografije, Hamburg
Kategorija:Bosanskohercegovački nogometaši
Kategorija:Njemački nogometaši
Kategorija:Nogometaši SC Freiburga
Kategorija:Nogometaši Schalkea
Kategorija:Nogometaši Eintracht Frankfurta
Kategorija:Bosanskohercegovački sportisti 21. vijeka
Kategorija:Bosanskohercegovački nogometni treneri
Kategorija:Njemački nogometni treneri
Kategorija:Sportisti iz Hamburga
Miloš Babić

**Miloš Babić** (rođen 10. septembra 1981. u Banja Luci), je bivši bosanskohercegovački nogometaš.

Prethodno je igrao za klubove FK Obilić, Paniliakos FC, FK Borac Banja Luka, FK Sarajevo, FK Laktaši, FK Leotar, Borac i BSK.

## Priznanja 
***FK Sarajevo**
**Premijer liga Bosne i Hercegvine: 2006/07

## Vanjski linkovi
* Profil  na Worldfootball
* Profil na Footballdatabase
* Scoresway profil

Kategorija:Rođeni 1981.
Kategorija:Živi ljudi
Kategorija:Biografije, Banja Luka
Kategorija:Bosanskohercegovački nogometaši
Kategorija:Nogometaši Obilića
Kategorija:Nogometaši Borca (Banja Luka)
Kategorija:Nogometaši Paniliakos FC
Kategorija:Nogometaši Sarajeva
Kategorija:Nogometaši Laktaša
Kategorija:Nogometaši Leotara
Kategorija:Bosanskohercegovački sportisti 21. vijeka
Mladen Bartolović

**Mladen Bartolović** (10. april 1977 – 19. januar 2026) bio je bosanskohercegovački nogometni trener i nogometaš.

## Reference 
## Vanjski linkovi 
* Profil na worldfootball.net 
* Statistika HNL-a

Kategorija:Rođeni 1977.
Kategorija:Umrli 2026.
Kategorija:Biografije, Zavidovići
Kategorija:Bosanskohercegovački nogometaši
Kategorija:Bosanskohercegovački nogometni treneri
Kategorija:Nogometaši Cibalije Vinkovci
Kategorija:Nogometaši Hajduka
Kategorija:Nogometaši Dinamo Zagreba
Kategorija:Nogometaši Zagreba
Artiluk

mini

**Artiluk** je dubrovački srebreni novac koji se kovao između 1627. i 1701.
Na prednjoj strani, odnosno licu, prikazan je sveti Vlaho dok je na stražnjoj strani navedena vrijednost kovanice. Težina kovanica varira između 1,15 i 2,22 grama.
Dubrovačka Republika kovala je tokom više od pet vijekova (1294.-1803.) novac koji predstavlja izuzetnu numizmatičku vrijednost u hrvatskim i svjetskim razmjerama.

## Reference 
## Vanjski linkovi 
* https://web.archive.org/web/20061022035043/http://www.hnb.hr/novcan/povijest/h-nastavak-3.htm
* https://www.pdcnet.org/jcroatstud/content/jcroatstud_1968_42623_0160_0173?file_type=pdf

Kategorija:Historija Hrvatske
Kategorija:Historijske valute
Alen Bašić

**Alen Bašić** (20. septembar 1980) jest bivši bosanskohercegovački nogometaš.

Rođen je u Lepenici kod Kiseljaka gdje je živio do početka rata u BiH kada odlazi u Njemačku. U Njemačkoj poćinje da trenira nogomet u  jednom klubu u Stutgartu. Godine 1996. vraća se u BiH i počinje sa treninzima u NK Željezničar gdje ostaje do momenta kada nije mogao više nastupati za omladinski pogon. Kasnije odlazi na posudbu u FK Radnik iz Hadžića, da bi nakon sezone i po provedene u FK Radnik prešao u FK Sarajevo, sa kojim je nastupao u Kupu UEFA-a.

Kasnije prelazi u Dynamo Dresden, gdje je izborio status prvotimca, ali zbog povreda zadnjih pola godine nije igrao, a budući da je Dinamo Dresden ispao u 3. ligu gdje stranci nemaju pravo nastupa tu nije nastavio karijeru. Nakon toga je presao u klub Offenbach Kickers, potom u FK Sarajevo, klub s kojim potpisuje jednogodišnji ugovor.

## Također pogledajte 
* Dynamo Dresden
* FK Sarajevo

Kategorija:Rođeni 1980.
Kategorija:Biografije, Kiseljak
Kategorija:Bosanskohercegovački nogometaši
Kategorija:Živi ljudi
Kategorija:Bosanskohercegovački sportisti 21. vijeka
Kategorija:Nogometaši Sarajeva
Kategorija:Nogometaši Olimpika (Sarajevo)
Kategorija:Nogometaši Dynamo Dresdena
Kategorija:Nogometaši Borca (Banja Luka)
Parlament

**Parlament** je zakonodavno tijelo države ili nekog drugog oblika administrativne cjeline u sklopu neke države. Članom parlamenta može se postati biranjem na izborima ili na neki drugi način.

## Struktura parlamenta 
Parlament može biti jednodomno ili dvodomno tijelo (često se koriste nazivi *Gornji* i *Donji* dom prema britanskom parlamentarnom sistemu - *House of commons* je Donji dom čiji se predstavnici biraju, a *House of Lords* je Gornji dom čiji su predstavnici aristokratija).

Parlamentarna skupština BiH je zakonodavno tijelo Bosne i Hercegovine. Ona se sastoji iz dva doma: Doma naroda i Predstavničkog doma. 

## Imena parlamenta u državama svijeta 
U većini država svijeta parlament se zove jednostavno parlament, stoga ovdje nabrajamo samo one gdje je naziv različit:

* Antički Rim - Senat
* SAD - Kongres
* Izrael - Kneset
* Rusija - Duma
* Hrvatska - Sabor
* Kosovo - Kuvendi
* Makedonija - Sobranje
* Finska - Eduskunta
* Irska - Dáil

## Također pogledajte 
* Vlast

## Reference 
Kategorija:Politika
Novac

thumb|Novčanica od 200 eura
thumb|Kreditna kartica kao primjer bezgotovinskog novca
**Novac** je opći ekvivalent robne vrijednosti što ga izdaje državna emisijska banka u apoenima na temelju nominacije parlamenta i stavlja u opticaj radi normalnog održavanja robno-novčanih odnosa.

## Funkcije novca 
Novac ima tri osnovne funkcije: 
* kao sredstvo razmjene 
* kao jedinica za računanje 
* kao skladište vrijednosti.

Novac kao sredstvo razmjene izbjegava različito vrijednovanje robe kod trampe, pa time olakšava razmjenu, smanjuje transakcione troškove i podstiče specijalizaciju. Novac kao jedinica za računanje smanjuje broj cjena potrebnih u ekonomiji, pa time i transakcione troškove. Novac kao skladiše vrjednosti puža alternativu čuvanju roba, što je pozitivno jer robe koje tokom vremena gube vrjednost (namirnice itd), mada i sam novac može, u vrijeme inflacije, gubiti vrijednost.

## Načini plaćanja 
Sistem plaćanja se mjenjao tokom vremena. U starim vremenima koristili su se plemeniti metali (zlato, srebro). U novije vrijeme zamijenio ih je papirni novac, čime su izbjegnuti troškovi transporta metala. Tokom 20. vijeka čekovi su djelimično potisnuli gotovinski novac. U najnovije vrijeme razvija se i elektronski način plaćanja preko kreditnih kartica, gdje kompjuteri još više potiskuju papirni novac, što još više smanjuje transakcione troškove i povećava efikasnost poslovanja.

## Trampa kao način razmjene 
Davno u prošlosti ljudima nije bio potreban novac, jer je sve za život svatko sam proizvodio ili na neki drugi način pribavljao. Potrebe ljudi bile su male, a višaka nije bilo.

Kada su se neka plemena počela baviti pretežno stočarstvom, a druga pretežno ratarstvom, među njima je počela razmjena, zbog ostatka višaka. Razmjenjivali su stočarske proizvode za ratarske. Takva neposredna razmjena robe za drugu robu naziva se trampa. Pri tome su ljudi dogovorno utvrdili koliko jedne robe vrijedi dati za drugu. tako je npr. za glineni lonac valjalo dati jedno janje, a za bakren nož tri janjeta. Međutim, ponekad vlasniku bakrenog noža n isu trebala tri janjeta, već zemljan lonac. tako se janjetom plaćala druga roba: razvila se posredna razmjena: trgovina. Jednom robom plaćala se druga roba, a takva roba kojom se može platiti bilo koja druga roba je novac. Prvi novac bio je robni.

## Uloga ekonomije 
Država odavno uređuje novčane stvari, ponekad na dobro, ponekad na zlo. Stoga je monetarna ekonomija jedna od centralnih oblasti ekonomske nauke, čije su osnovne teme novčana masa i kamatne stope. Utičući na ove veličine, državna centralna banka direktno utiče na inflaciju i ekonomsku aktivnost.

## Reference 
Kategorija:Monetarna ekonomija
Kategorija:Novac
Kategorija:Valute
Kneset

mini|250px|desno
**Kneset** je izraelski parlament, smješten u Jeruzalemu, glavnom gradu Izraela. Sastoji se od 120 članova direktno izabranih za četvorogodišnji mandat, ali iskustvo pokazuje da predstavnici rijetko dožive kraj mandata (česti su prijevremeni izbori). Prvi sastav je izabran 1949. godine, trenutno zasjeda šesnaesti sastav. Članove Kneseta mogu birati svi građani stariji od 18 godina na zakonodavnim izborima.

## Vanjski linkovi 
* službena stranica (na hebrejskom)
* Službena stranica (na engleskom jeziku)
* Političke stranke u Knesetu
* Manjine u izraelskom parlamentu 
* Jerusalem Photo Archive - Kneset

Kategorija:Izrael